46 હજાર કરોડ રૂપિયાના કરજ હેઠળ દબાયેલી અનિલ અંબાણીની કંપનીએ ગયા વર્ષે વાયરલેસ બિઝનેસ બંધ કર્યો હતો કારણ કે તેની આવક સતત ઘટી રહી હતી અને નુકશાનમાં વધારો થઈ રહ્યો હતો. આરકોમને ચાલુ વર્ષે બેન્કરપ્સી પ્રોસિડિંગ્સમાં પણ લઈ જવામાં આવી રહી હતી પણ તેનાથી બચી ગઈ હતી. કંપનીએ દિલ્હી હાઈકોર્ટમાં કહ્યું હતું કે, 119 બેન્ક ખાતામાં તેના 17.86 કરોડ રૂપિયા છે જ્યારે આરટીએલના ખાતામાં 1.48 કરોડ જેવી રકમ છે. ઈકોનોમિક ટાઈમ્સના એક અહેવાલમાં આ વિગતો અપાઈ હતી. આ સાથે બન્ને કંપનીઓએ ઓક્ટોબર મહિનામાં બેન્ક સ્ટેટમેન્ટ રજૂ કરવા માટે કોર્ટ પાસે સમય માગ્યો હતો. જેની આગામી સુનાવણી 13 ડિસેમ્બરના રોજ થશે.